Κατώτατος μισθός στην Ελλάδα

Ο κατώτατος μισθός είναι η χαμηλότερη ωριαία, ημερήσια ή μηνιαία αμοιβή που οι εργοδότες υποχρεούνται, βάσει νόμου, να καταβάλλουν στους εργαζομένους τους. Στην Ελλάδα, απο την 1η Απριλίου 2025 είναι 880 ευρώ μεικτά ή για 14 πληρωμές ετησίως οι οποίες περιλαμβάνουν το δώρο Χριστουγέννων, Πάσχα και το επίδομα αδείας, το ποσό ανέρχεται, με αναγωγή, στα 1026,67 ευρώ. Για τους εργατοτεχνίτες το κατώτατο ημερομίσθιο ορίζεται στα 39,30 ευρώ.

 Εξέλιξη ανά έτος 
Από το 1998, ο κατώτατος μισθός στην Ελλάδα αυξανόταν συνεχώς μετά από συλλογικές διαπραγματεύσεις μεταξύ των κοινωνικών εταίρων, δηλαδή των εργοδοτικών οργανώσεων και της ΓΣΕΕ, για την υπογραφή Εθνικής Γενικής Συλλογικής Σύμβασης Εργασίας. Η τελευταία αύξηση έγινε την 1η Ιουλίου 2011, οπότε και ανήλθε στα 751,39 ευρώ για 12 πληρωμές ετησίως (και στα 876,62 ευρώ για 14 πληρωμές).

Στις 14 Φεβρουαρίου 2012 είχε αποφασιστεί ο κατώτατος μισθός να καθορίζεται με νομοθεσία από το Ελληνικό Κοινοβούλιο και όχι με συλλογικές διαπραγματεύσεις. Τότε, μειώθηκε κατά 22% για τους εργαζόμενους άνω των 25 ετών και κατά 32% για τους εργαζόμενους από 18 εώς 25 ετών (δημιουργία υποκατώτατου μισθού) και διαμορφώθηκε ως εξής:

Για τους άνω των 25 ετών μειώθηκε κατά 165,31 ευρώ για 12 πληρωμές ετησίως (και κατά 192,86 ευρώ για 14 πληρωμές) και διαμορφώθηκε στα 586,08 ευρώ για 12 πληρωμές ετησίως (και στα 683,76 ευρώ για 14 πληρωμές).
Για τους εργαζόμενους από 18 έως 25 ετών μειώθηκε κατά 240,44 ευρώ για 12 πληρωμές ετησίως (και κατά 280,52 ευρώ για 14 πληρωμές) και διαμορφώθηκε στα 510,95 ευρώ για 12 πληρωμές ετησίως (και στα 596,10 ευρώ για 14 πληρωμές).

Η Ελλάδα ήταν η μόνη χώρα της ΕΕ όπου το 2022 ο κατώτατος μισθός παρέμενε χαμηλότερος από το 2012, και η μοναδική με αρνητικό μέσο ρυθμό ανάπτυξης μέχρι το 2019, λόγω της κρίσης χρέους.  

Την 1η Φεβρουαρίου 2019, για πρώτη φορά μετά από επτά χρόνια, ο κατώτατος μισθός αυξήθηκε κατά 10,91% για τους εργαζόμενους άνω των 25 ετών και κατά 27,22% για τους εργαζόμενους από 18 έως 25 ετών (κατάργηση υποκατώτατου μισθού) και διαμορφώθηκε ως εξής: 

Για τους άνω των 25 ετών αυξήθηκε κατά 63,92 ευρώ για 12 πληρωμές ετησίως (και κατά 74,57 ευρώ για 14 πληρωμές).

Για τους εργαζόμενους από 18 εώς 25 ετών αυξήθηκε κατά 139,05 ευρώ για 12 πληρωμές ετησίως (και κατά 162,23 ευρώ για 14 πληρωμές).

Διαμορφώθηκε, ανεξαρτήτως ηλικίας, στα 650 ευρώ για 12 πληρωμές ετησίως (και στα 758,33 ευρώ για 14 πληρωμές ετησίως).

Την 1η Ιανουαρίου 2022 έγινε μια μικρή αύξηση στον κατώτατο μισθό και διαμορφώθηκε σε 663 ευρώ μεικτά (ήτοι 2% αύξηση), με αποτέλεσμα ο καθαρός μισθός να ανέρχεται απο τα 558 στα 569 ευρώ. Καταμερίζοντας τα δώρα και τις άδειες στους 12 μήνες, φτάνει το ποσό των 773,50 ευρώ μεικτά.

Στις 20 Απριλίου 2022 ανακοινώθηκε αύξηση κατά 50 ευρώ, δηλαδή στα 713 ευρώ μεικτά (612 ευρώ καθαρά) και με την καταβολή 14 μισθών το ποσό φτάνει τα 831,83 ευρώ. Η νέα αύξηση τέθηκε σε ισχύ την 1η Μαΐου 2022.

Στις 17 Μαρτίου 2023, ο κατώτατος μισθός ανακοινώθηκε ότι θα έχει μια αύξηση 9.4% ανεβάζοντας τον μισθό στα 780€ (666.85€ καθαρά). Με την καταβολή των 14 μισθών το ποσό φτάνει στα 910 ευρώ. Η νέα αύξηση τέθηκε την 1η Απριλίου 2023.

Απο τις 1 Απριλίου 2024, ο κατώτατος μισθός αυξήθηκε στα 830€ (705,96€ καθαρά) και το ελάχιστο ημερομίσθιο σε 37,07€.Κατώτατος μισθός: Ανεβαίνει κατά 50 ευρώ στα 830 ευρώ 

Στις 1 Απριλίου 2025 εφαρμόστηκε αύξηση κατά 50€, που ισοδυναμεί με ποσοστό 6,02% σε σχέση με το προηγούμενο έτος. Ο κατώτατος μισθός ορίστηκε στα 880€ μεικτά (743€ καθαρά) και το ελάχιστο ημερομίσθιο σε 39,30€. Καταμερίζοντας τα δώρα και το επίδομα αδείας στους 12 μήνες, φτάνει το ποσό των 1.026,67 ευρώ μεικτά   

+Ελάχιστος μισθός σε ευρώ (μεικτά) Έτος14 πληρωμές12 πληρωμές (αναγωγή)1999   από 432,91 σε 438,97   από 505,06 σε 512,13 2000   από 450,90 σε 457,65   από 526,05 σε 533,93 2001   από 465,90 σε 472,89   από 543,55 σε 551,70 2002   από 490,04 σε 498,86   από 571,71 σε 582,00 2003   519,87   606,52 2004   540,66   630,77 2005   572,30   667,68 2006   608,32   709,71 2007   από 625,97 σε 657,90   από 730,30 σε 767,55 2008   680,59   794,02 2009   από 701,00 σε 739,56   από 817,83 σε 862,82 2010   739,56   862,82 2011   από 739,56 σε 751,39   από 862,82 σε 876,62 2012   από 751,39 σε 586,08   από 876,62 σε 683,762013   586,08   683,76 2014   586,08   683,76 2015   586,08   683,76 2016   586,08   683,76 2017   586,08   683,762018  586,08  683,76 2019  από 586,08 σε 650,00  από 683,76 σε 758,33 2020  650,00  758,33 2021  650,00  758,332022  από 663,00 σε 713,00  από 773,50 σε 831,832023  από 713,00 σε 780,00  από 831,83 σε 910,002024830,00968,332025880,001026,67
Πηγή: Eurostat, ΕΓΣΣΕ 

 Δείτε επίσης 
 Κατώτατος μισθός στον κόσμο

 Παραπομπές 

 Βιβλιογραφία 
 The Minimum Wage and its Development in the Member States of the European Union, Tomáš PAVELKA, University of Economics, Prague, 2013 
 The Impact of Minimum Wages on Employment: Existing Evidence and the Case for Greece, ENA Institute for Alternative Policies, 2017
 Studies on Growth with Equity: Productive Jobs for Greece, International Labour Organization, Geneva, 2014
 Ελάχιστος και μέσος μισθός στην Ελλάδα (στα Ρώσικα), Imigrant.net
 Eurostat News Release: National Minimum Wages in the EU, 10 February 2017
 Economic Policy Reforms: Greece Going for Growth, Organisation for Economic Co-operation and Development, 2017
 Νομοθεσία: Εργασία και μισθοί, Mywage.gr
 Οι επιπτώσεις του Κατώτατου Μισθού στην Αγορά Εργασίας: Μύθοι και Πραγματικότητα, ΕΝΑ Ινστιτούτο Εναλλακτικών Πολιτικών, Μάιος 2017
 Η Ελληνική Οικονομία και η Απασχόληση: Ετήσια Έκθεση 2017, Ινστιτούτο Εργασίας ΓΣΕΕ
 Οικονομία και Επιχειρήσεις: Μισθοί και Ανταγωνιστικότητα, Σύνδεσμος Επιχειρήσεων και Βιομηχανιών, Οκτώβριος 2017
 Μισθωτοί Μηχανικοί του Ιδιωτικού Τομέα: Οδηγός 2008.05.28, Τεχνικό Επιμελητήριο Ελλάδας
 Η Ελληνική Οικονομία και η Απασχόληση: Ετήσια Έκθεση 2016, Ινστιτούτο Εργασίας ΓΣΕΕ
 Ο Κατώτατος Μισθός στην Ελλάδα και Διεθνώς, Σταύρος Γαβρόγλου, Εθνικό Ινστιτούτο Εργασίας και Ανθρώπινου Δυναμικού, Ιούλιος 2013 
 Η Ελληνική Οικονομία και η Απασχόληση: Ετήσια Έκθεση 2013, Ινστιτούτο Εργασίας ΓΣΕΕ
 ΕΝΗΜΕΡΩΣΗ (μηνιαία έκδοση του ΙΝΕ/ΓΣΕΕ) Τεύχος 35/Απρίλιος 1998
 «Κλαδικές Διαπραγματεύσεις και Κατώτατος Μισθός στην Ελλάδα», Βολιανάκη Ελευθερία, Πανεπιστήμιο Πατρών, 2011
 Εθνική Γενική Συλλογική Σύμβαση Εργασίας 1998-1999, Γενική Συνομοσπονδία Εργατών Ελλάδος
 Εθνική Γενική Συλλογική Σύμβαση Εργασίας 1996-1997, Γενική Συνομοσπονδία Εργατών Ελλάδος
 Εθνική Γενική Συλλογική Σύμβαση Εργασίας 2000-2001, Σύνδεσμος Επιχειρήσεων και Βιομηχανιών
 «Ο Μισθός και η Προστασία του», Παπαφωτίου Φώτιος, Ανώτατο Εκπαιδευτικό Ίδρυμα Πειραιά, 2016
 Εθνική Γενική Συλλογική Σύμβαση Εργασίας (Ε.Γ.Σ.Σ.Ε.) έτους 1989 (ΦΕΚ 213/Β/23-03-89)
 Στατιστική Ανάλυση Μισθοδοσίας της Ελλάδας, Στέφα Ευαγγελία, Ανώτατο Εκπαιδευιτικό Ίδρυμα Πειραιά Τεχνολογικού Τομέα, 2016
 Υπέρ της μείωσης του κατώτατου μισθού ο ΣΕΒ, Altsantiri.gr, 3-11-2017
 Εβδομαδιαίο Δελτίο για την Ελληνική Οικονομία, Tεύχος 92/2017, Σύνδεσμος Επιχειρήσεων και Βιομηχανιών
 Κατώτατοι Μισθοί στην Ευρώπη το 2012, Εμπορικό και Βιομηχανικό Επιμελητήριο Αθηνών 
 Εθνική Γενική Συλλογική Σύμβαση Εργασίας 2006-2007, Σύλλογος Υπαλλήλων Ασφαλιστικών Επιχειρήσεων

 Εξωτερικοί σύνδεσμοι 
 Minimum Wages around the World | WageIndicator.org
 Greece Gross Minimum Monthly Wage | Tradingeconomics.com
 Greece National Minimum Wage | Countryeconomy.com
 Monthly minimum wages per country | Eurostat
 Salario Mínimo Interprofesional de Grecia | Datosmacro.com
 Statistics Explained | Eurostat
 Minimum Wage Database: January 2016, Wirtschafts und Sozialwissenschaftliches Institut

Κατηγορία:Μακροοικονομική
Κατηγορία:Εργασιακή οικονομική
Κατηγορία:Ελληνική οικονομία